Poštovani delegati, vaše ekselencije, poštovani gosti, poštovani predstavnici sredstava javnog informisanja, pozdravljam sve lijepo vas i otvaram 16. sjednicu Doma naroda Parlamentarne skupštine Bosne i Hercegovine. Na današnjoj 16. sjednici Doma naroda Parlamentarne skupštine Bosne i Hercegovine, prisutno je 13 delegata. Od toga 4 iz reda bošnjačkog naroda, 4 iz reda hrvatskog naroda, 5 iz reda srpskog naroda. To znači, da ukupno prisustvuje 13 ljudi. Opravdanje, zbog službenog puta najavili su gospodin Spajić i gospodin Hilmo Neimarlija, koji je još poslije jedne operacije na oporavku kućnom, na bolovanju dakle. Za ovu sjednicu predlažem sledeći dnevni red. 1. Odgovori na delegatska pitanja i delegatska pitanja 2. Usvajanje zapisnika sa 14. i 15. sjednice Doma naroda, 3. Zahtjev za razmatranje Prijedloga zakona o privremenomo dlaganju od izvršenja potraživanja, po osnovu izvršnih odluka, na teret Budžeta institucija BiH i međunarodnih obaveza BiH, po članu 100. postupka Poslovnika Doma naroda, predlagač je Vijeće ministara, 4. Izjašnjavanje Doma naroda o zahtjevu za razmatranje Prijedloga zakona o izmjenama i dopunama Zakona o upotrebi i zaštiti naziva BiH, predlaže se da to ide po članu 99. Poslovnika Doma naroda, predlagač Vijeće ministara, 5. Izvještavanje Doma naroda o zahtjevu za razmatranje Prijedloga zakona o izmjenama i dopunama Zakona u upravnom postupku, po članu 99. Poslovnika Doma naroda, predlagač je Vijeće ministara BiH, 6. Izjašnjavanje Doma naroda o zahtjevu za razmatranje Prijedloga zakona o proizvodnji naoružanja i vojne opreme, po članu 99. Poslovnika Doma naroda, predlagač Vijeće ministara BiH, 7. Izjašnjavanje Doma naroda o zahtjevu za razmatranje Prijedloga zakona o izmjenama i dopunama Zakona o Službenom glasniku BiH, po članu 99. Poslovnika Doma naroda – predlagač Vijeće ministara, 8. Izjašnjavanje Doma naroda o izvještaju Zajedničke komisije oba doma o postizanju sporazuma o istovjetnom tekstu Prijedloga zakona o sistemu indirektnog oporezivanja. 2 Napomena. Dobili ste u pozivu za ovu sjednicu, bili smo poslali jedan dnevni red, međutim, ovo je sad dnevni red i želimo da naglasimo da ćemo o ovom dnevnom redu, naime, želim da naglasim da ovaj dnevni red stavljam na raspravu. Hvala lijepo. Javlja li se ko za izmjene i dopune dnevnog reda? Dakle, ostajemo. Ko je za ovakav dnevni red? Dakle, ovaj dnevni red je jednoglasno usvojen. Hvala vam lijepo. Prelazimo na drugu tačku dnevnog reda. Usvajanje sa 14. i 15. sjednice. Oprostiti. Ad.1. Odgovor na delegatska pitanja i delegatska pitanja Odgovora na delegatska pitanja za ovu sjednicu nije bilo. Ja molim kolege, ako imaju potrebu da postave delegatska pitanja da se javljaju. Izvolite. gospodin Limov.
Poštovani gospodine predsjedatelju i dopredsjedatelji, uvaženi predstavnici institucija BiH, dame i gospodo, Ja želim ovu prigodu iskoristiti i postaviti izaslanička pitanja Vijeću ministara BiH. Prvo, koje do sada uspostavljene institucije BiH imaju svoje sjedište u Sarajevu, a koje i gdje imaju sjedište izvan Sarajeva? Drugo, kakva je nacionalna struktura čelnika i uposlenika svake od institucija BiH? Treće. Ima li Vijeće ministara utvrđen plan rasporeda sjedišta institucija BiH, koje će biti uspostavljeno u naredne tri godine i kada će taj plan biti dostavljen izaslanicima i zastupnicima Parlamentarne skupštine Bosne i Hercegovine? Cijenim da nema potrebe posebno objašnjavati razloge postavljanja ovog pitanja, ali osobno smatram da je nephodno planirano vršiti decentraliziranje u smislu da se sjedišta određenih institucija iz Sarajeva kao glavnog grada premještaju u druga mjesta. Imali smo nekoliko primjera u posljednje vrijeme, te u tom smislu bili u iskušenju da pojedinci zaključuju kako je neko na nečijoj strani, a ja osobno vrlo često bio sam u dilemi, na koji se način izjasniti, dok ne vidim da je to planirana i planska aktivnost, koja neće ovisiti od konkretne situacije i na odgovarajući način utjecanja na same izaslanike, prilikom izjašnjavanja. Hvala lijepo.
Hvala gospodinu Limovu. Za riječ se javio gospodin Nade Radović. Ima li još neko da se javio da zapišem?
Uvaženo predsjedništvo, drage kolege delegati, dame i gospodo, 3 Naše aktivnosti u poslednje vrijeme su, uglavnom okrenute za stvaranje jedinstvenog ekonomskog prostora na cijeloj teritoriji BiH, bez sprečavanja protoka roba i kapitala i usluga na čitavoj teritoriji. Moje pitanje se odnosi Savjetu ministara BiH, ono je vezano za jedan konkretan slučaj, ali to ne mora da znači samo za taj slučaj, pretpostavljam da imamo još takvih slučajeva. A ono glasi. Kada će biti vraćen u posjed poslovni prostori, koji su služili kao izložbeno-prodajni saloni Kazneno-popravnog zavoda – privremene jedinice Drina iz Foče – Srbinja, a nalaze se u 161 m2 u ulici Džemala Bijedića na Čengić Vili u Sarajevu, dakle, Kanton Sarajevo. Poslovni prostor od 150 m2 u ulici Hasana Brkića u Zenici i poslovni prostor od 140 m2 ulici Rudarska u Tuzli. Mislim da zaslužuje ovu pažnju. Dakle, ne ovaj slučaj, pretpostavljam da ima još takvih slučajeva, a ako mislimo da napravimo prosperitet, jedan od uslova prosperiteta je slobodan protok robe i kapitala, na cijeloj teritoriji BiH. Hvala.
Hvala lijepo. Za riječ se javio gospodin Zrno. Ima li još neko.
Gospodine predsjedavajući, gospodo iz radnog predsjedništva, dame i gospodo kolege zastupnici, Moje zastupničko pitanje je izazvao jedan dopis i riječ je o informaciji Đeneral Todako industriji, dioničkog društva iz Ljubuškog. Informaciju u kojoj se tvrdi da su posljedice izjednačavanja posebnog poreza akcize na cigarete iz uvoza s cigaretama domaće proizvodnje katastrofalne za proračun BiH, do duše ovdje se radi samo o podacima za Federaciju BiH, da će federalni proračun izgubiti od 80 do 100 miliona dolara. Ovi podaci, odnosno ove brojke same po sebi su katastrofične ako su istinite. Moje pitanje je u tom smjeru. Smije li se i može li država odreći i toliko novca, proračunskog novca, ali i drugo pitanje da li se, jednostavno ovim činom odričemo i vlastite proizvodnje i vlastite industrije. Ove podatke potpisao je menadžment i vlasnici navedene industrije. Prema tomu, nisam siguran i u kojoj relaciji i u kojem obimu su ovi podaci točni. Zbog toga tražim odgovor. Ako su točni, onda što učiniti da se jednostavno ne desi i domaćoj industriji i domaćem proračunu, ono što će se desiti. Zahvaljujem.
Hvala gospodin Zrno. Ima li još neko ko se javlja za delegatskim pitanjima? Nema. Dakle, ovu tačku dnevnog reda smo iscrpili i prelazimo na 2. tačku dnevnog reda. Ad.2. Usvajanje zapisnika sa 14. i 15. sjednice Doma naroda Ima li primjedbi prvo na, raspravimo ovaj sa 14. sjednice. Ima li primjedbi na zapisnik sa 14. sjednice? Izvolite. Spasojeviću. 4
Gospodine predsjedavajući, kolege poslanici, Ja nemam primjedbi što se tiče tekstualnog na zapisnik sa 14. sjednice Doma naroda, ali imam suštinski. Ovdje piše da sam dobio odgovor na delegatsko pitanje, a ja nemam tog odgovora, pa ako mogu da ga dobijem bar u kopiji ili da mi neko kaže gdje mi ga poslao, šta je uradio s njim, da ga imam da mogu pročitati da znam o čemu se radi.
Dobro, evo da čujemo od sekretara Doma, koji je kompetentan za to.
Gospodine Spasojeviću, to je pitanje došlo kada vi niste bili na sjednici Doma. Samo je konstatirano da ste dobili odgovor. Vi se o njemu niste očitovali. Niste bili. Jedino na drugu sjednicu da se ponovo očitujete zbog tog pitanja, to je odgovor, odgovor je svima dostavljen, tako i vama sigurno.
Hvala lijepo. Dakle, ipak, se treba potruditi da gospodin Spasojević dobije taj odgovor u onom fizičkom smislu, da bi se mogao odrediti prema njemu. Hvala lijepo. Dakle, ima li još pitanja u vezi sa zapisnikom sa 14. sjednice? Nema. Ko je zato da usvojimo zapisnik sa 14 sjednice? Hasane, jesi li ti za šta? Zapisnik s 14. sjednice je jednoglasno usvojen. Zapisnik sa 15. sjednice Javlja li se neko za riječ po tom zapisniku? Gospodin Osman Brka.
Uvaženo predsjedništvo, uvažene kolege, Samo da budem jasniji, ovo pitanje, koje sam ja postavio ovdje nedostaje nastavak rečenice. A, nastavak rečenice je vrlo bitan i zbog toga sam postavio pitanje. Znači, ovdje nije tačka na kraju pitanja kako je u zapisniku, nego u svjetlu poruka koje su se čule sa tog skupa. To je vrlo važno, zbog toga sam i postavio pitanje. Hvala vam.
Hvala lijepo Osmane. Jadranko, izvolite.
Gospodine Brka, vi nam niste dali pitanje pisano, nego ste samo ga izložili, ali postavili ste i pisanim putem, tako da smo mi mogli iz konteksta onoga što ste vi govorili da izvučemo ovo pitanje. Uspjeli smo da ovo napravimo. Nije problem. Mi ćemo u sljedećem zapisniku dopuniti. 5
Ima li još. A, evo da odmah sad kažemo prihvatamo li ovu izmjenu, koju, o kojoj govori gospodin Brka, da se ovo izvrši korekcija i da se izvrši korekcija ovog zapisnika za ovo što je rekao gospodin Brka. Prihvatamo li to? Dakle, 13 – jednoglasno smo prihvatili, Brkin prijedlog, Brkinu intervenciju. Ko je zato da usvojimo zapisnik sa 15. sjednice? Dakle, jednoglasno. Hvala lijepo. Ad.3. Zahtjev za razmatranje Prijedloga zakona o privremenom odlaganju od izvršenja potraživanja, po osnovu izvršnih odluka na teret Budžeta investicija BiH i međunarodnih obaveza BiH, po članu 100. Poslovnika Doma naroda – predlagač Vijeće ministara Ovdje se osjetila potreba da nam predlagač kaže nekoliko rečenica, pa smo zamolili da bude svakako neko od predlagača i vjerovatno će biti pitanja, pa da bude predlagač ovdje. Hvala lijepo. Gospodin Kumalić u ime Vijeća ministara.
Ja se zahvaljujem predsjedavajućem što mi je dao riječ i pozdravljam sve prisutne. Naime, o čemu se radi. Iz ranijih informacija smo informisani da je neophodno da se održi neopohdno da se održi određena makro-ekonomska stbilnost države. U tom kontekstu smo razmatrali informacije o vanjskom dugu i konstatovali da je vanjski dug pod kontrolom, odnosno da je on sagledan iz svih aspekata i da se redovno vrši otplaćivanje vanjskog duga. Međutim, oko unutarnjeg duga smo dobijali kontradiktorne informacije, prije svega po tome, šta je unutarnji dug, a zatim po visini i obimu unutarnjeg duga. U stvari unutarnji dug nije bio, nije ni donesen zakon o unutarnjem dugu i nisu utvrđeni kriteriji kako utvrditi unutarnji dug. U posljednjih godinu dana unutarnjim dugom bavilo se MMF i bavili su se domaći eksperti i došli su do određenih podataka, koji, iz kojih je proistakao ovaj zakon, privremeni zakon, kako bi se spriječile isplata raznih sudskih odluka, ne spriječili, nego samo privremeno odložili. Naime, razni potražioci po pogledu unutarnjeg duga sudskim putem pokušavaju naplatiti svoja potraživanja, pa se to odnosi i na staru deviznu štednju, ratne materijalne i nematerijalne štete, potraživanja nastala za vrijeme rata i neposredne ratne opasnosti i zaostale neizmirene obaveze korisnika Budžeta. Da bi se izbjegla anarhija i da se ne bi budžeti kako državni tako i entitetski, kantonalni i općinski, ne bi doveli u jednu nezgodnu situaciju, dogovoreno je da se na svim nivoima donese ovi privremeni zakoni, znači, zakoni koji će samo odložiti sudske i izvršne odluke do donošenja konačnog zakona, kojim će biti utvrđene potraživanja po pitanju unutarnjeg duga. Znači, ovo je zakon koji se predlaže po kratkom postupku da se donese, kako bi se privremeno odložili izvršenje sudskih i izvršnihodluka, kako se ne bi ugrozila makro ekonomska stabilnost države. Slične zakone su donijeli entiteti, županije i općine. 6 Znači, ovaj zakon je privremenog karaktera a do 31.03. već komisije ekspertne koje rade, imat ih pet komisija, trebale bi da ponude zakonsko rješenje, rješenje unutarnjeg duga. Opće je poznato da unutarnjim dugom, također, treba ovladati i na istom radi, odnosno treba ga staviti pod kontrolu. Međunarodni monetarni fond i Svjetska banka, zajedno sa domaćim ekspektima. Ja ne bih više, sem ako bi bilo pitanja.
Hvala lijepo gospodine Kumaliću. Evo, sad smo dobili jednu cjelovitiju i jedan cjelovitiji stav o ovom zakonu i sad kad nam je gospodin Kumalić ovo objasnio, ja pitam Parlament, prvo Halide, ako mogu molim te, da raspravimo da glasmao hoćemo li ovaj zakon usvojiti po ovom postupku 100. Poslovnika Doma naroda. Ko je zato da ga usvajamo po tom poslovniku. Izvoli Halide. Rasprava o proceduri. Slažem se.
Poštovani predsjedavajući, poštovane kolege, Ipak da zastanemo na jedan trenutak, jer mi treba da se izjasnimo da li ćemo zakon usvajati po članu 100. što podrazumijeva da nema ni amandmana ni uticaja na zakon, nego u formi kako je predložen i prije tog izjašnjavanja, ja osjećam potrebu da skrenem pažnju, ipak, i da vidimo ima li kakve mogućnosti da se ovdje interveniše. Ja se potpuno slažem s tim da je neophodno očuvati likvidnost Budžeta institucija BiH. Poznato je da je BiH u teškoj ekonomskoj situaciji, poznato je, također, da postoji prioritet vanjskih obaveza, vanjskog duga, koja BiH i Budžet BiH moraju ispunjavati, poznato je, naravno, da postoje ogromni dugovi po osnovama stare devizne štednje, ratnih šteta, materijalnih i nematerijalnih i poznato je da već postoje sudske i izvršne odluke u pogledu tih obaveza i izmirenja tih obaveza. Ja pozdravljam, naravno, ovaj zakon i ovaj prijedlog, kao evidentan pokušaj Vijeća ministara da se konačno ta, zaista, oblast, koja obiluje nizom problema počne uređivati pa makar i na ovaj način. Pozdravljam, naravno činjenicu i da se, postoje inicijative da se stare devizne štednje dug, odnosno devizna štednja izmiri, da se urede propisi, koji će to riješiti i, nravno, sve pokušaje koji će iznaći pravično rješenje prema svim tim ljudima. Mi ovdje imamo u Prijedlogu zakona, da se na tri mjeseca do 31. marta odgodi izvršavanje izvršnih sudskih odluka, u pogledu ovog duga predmetnog, kako bi do tada se to pitanje regulisalo određenim zakonom, koji će se zvati kako se bude zvao, a koji ima ambiciju da reguliše način izmirenja odluka iz gore navedenih izvršnih odluka i sudskih odluka. Ja mislim da ovaj rok nije dobar. Dakle, mi imamo danas kraj godine. Do 31. marta je tri mjeseca. Meni koliko je poznato zakon koji bi trebao 31. marta to regulisati nije ni došao u parlamentarnu proceduru, istovremeno ne znam da li je, uopće zadužena grupa da li je taj zakon pripremila, sasvim izvjesnom, nije došao u parlamentarnu proceduru i gledajući poslovničke odrebe i proceduru zakonodavnu u Parlamentarnoj skupštini BiH, nije relano očekivti da se ovaj zakon usvoji do 31. marta. Tako da ćemo imati situaciju da odlažemo izvršne sudske odluke do 31. marta, a 31. marta ćemo se naći u situaciji da ništa nije reiješeno 7 i da ponovo sudovi dolaze u situaciju šta sad da se uradi i, vjerovatno će se morati posegnuti da se taj rok dodatno produži. Iz tih razloga, ja pitam predlagača, prije nego što se mi izjasnimo, da usvojim ovaj zakon po članu 100. što znači bez ikakvih izmjena, da li postoji mogućnost, da li predlagač cijeni da postoji potreba, da li se slaže predlagač sa ovim što sam naveo kao argumente, da se razmisli, da se, ipak, interveniše u ovaj prijedlog i da se ovaj rok primjeren odredi recimona šest mjeseci, koji bi omogućili da se sva ova pitanja blagovremeno riješe, da ne dolazimo u situaciju da moramo ponovo produžavati.
Evo, poslije diskusije gospodina Genjca gospodin Spasojević.
Gospodine predsjedavajući, kolege poslanici, Ja, također se, pročitavši ovaj zakon, koji ima svega četiri člana, prilično slažem sa mojim prethodnikom i smatram da ovaj unutrašnji dug, koji otpada na staru deviznu štednju, ratne materijalne i nemterijalne štete potraživanja, nastale za vrijeme rata i neposredne ratne opasnosti, zaostale neizmirene obaveze korisnika Budžeta i ostale stvari, koje nisu, možda ovdje taksativno navedene, mi bi trebali da napravimo jedan pregled programa ili da napravimo jedan pregled koliko je ukupno od tog u nutrašnjeg duga i šta možemo mi učiniti u ovoj godini, odnosno u narednoj, sledećoj godini, da imamo neki program za narednih deset godina, mi vjerovatno ovo što je ovdje nabrojano, kad bi imali deset budžeta u ovom stanju kojeg sad imamo ne možemo ovo završiti, ne možemo ni reći nećemo ovo, ako smo mi država BiH, ako nasleđujemo pravno neke stvari od prije, ne možemo reći da nismo dužni da staru deviznu štednju, da nismo dužni da materijalne i nematerijalne, ne možemo reći za sudske odluke koje su izvršne da ih nećemo platiti. Također, sa kolegom koji je prethodno govorio da je ovaj rok od 31.03. ja smatram, nisam u dilemi da je on, zaista, kratak i da mi najmanje šest mjeseci treba da imamo ovaj rok, a da prije toga imamo nekakav raspored šta smo to prioritetno dužni, šta treba da prioritetno platimo, odnosno, koje su to sudske odluke, koje su izvršne, da imamo nekakav pregled, na osnovu kojeg ćemo moći da raspravimo ovo i ja obično sam protiv usvajanja zakona, koji idu po članu 100. ali ovoga puta ću biti, zato što smatram da u ovom momentu Budžet ne može ovako ad-hoc nešto isplatiti dok se konačno ne napravi jedan raspored kako ćemo to, zaista i koliko će to godina trajati i kako ćemo ta sredstva uspjeti da izmirimo. Hvala.
Hvala lijepo. Gospodin Jukić se javlja za riječ.
Gospodine predsjedatelju, dame i gospodo, poštovane kolege, Tema, koju ovaj zakon tretira izuzetno je bitna i važna za BiH. Ja mislim da je bolje da ovaj zakon uvojimo i donesemo i da imamo makar ovakav zakon, koji je ne cjelovit, štud, po svojoj sadržini je samo to odlaganje, znači ovih obveza, koje, međutim, nisu ni utvrđene i ja ne bih bio skeptičan i odmah unaprijed osudio Vijeće ministara kako ono neće uspjeti uraditi važan posao utvrditi unutarnji dug, njegovu strukturu itd. u ovo ovdje postavljenom roku, nego želim biti optimist i potaknuti Vijeće ministara da stvarno uradi ono što je ovdje rečeno. 8 Posao ... unutarnjeg duga je izuzetno bitan i važan, kasnije ako bude prigode o tomu bih nešto želio reći. Međutim, ako mi smatramo ako treba nešto oko ovih rokova rješavati, onda možemo opet govoriti samo o proceduri, tj. da ovo ne ide po članku 100. nego po članku 99. što podrazumijeva skraćenu proceduru, hitni postupak. Dakle, skraćeni, ne hitni i zato, ali ja sam skloniji tome da, ipak, evo o ovome razgovaramo i da stvarno, ukoliko gospodin Kumalić, kao predlagač, u ime predlagača ovdje se pojavljuje i ako on stoji, odnosno Vijeće ministara, kao predlagač, on njegov predstavnik iza ovdje ovog napisanog roka, on nije tako, čini mi se niti neostvariv. Mislim da trebamo to podržati. Međutim, sama bit ovog zakona je, po meni, vrlo upitna, vrlo dvojbena, odnosno ovo što ovaj zakon u svojoj sadržini i poruci sadrži, to se kosi sa ovim nekim stvarima, koje pišu u našem ustavu, u preambuli Ustava, oko poštivanja ljudskih prava i sloboda, oko poštivanja prava na vlasništvo. Dalje, pitanje da li se ovim zakonom stvara pravna sigurnost ili se potvrđuje pravna ne sigurnost itd. ali o tome možemo u ovom drugom dijelu kad se utvrdi rasprava o zakonu. Sad je o proceduri. Znači, ja smatram, ako cijenimo da Vijeće ministara može jamčiti da ovaj rok ovdje zapisani može ispoštivati, onda sam zato da i mi podržimo i kažemo da mogu da ih potaknemo da to urade u tom roku.
Hvala lijepo gospodine Jukiću. Za riječ se javio gospodin Hasan Čengić.
Gospodine predsjedavajući, uvažene kolege, članovi Vijeća ministara, predstavnici međunrodne zajednice, predstavnici medija, stručnih službi, Ja ću se suzdržati od diskusije o sadržaju ovog zakona i ako bih volio o tom diskutirati, ostao bih na pitanju procedure. Uvažavajući činjenicu da je, zaista, potrebno što je moguće prije, svakako danas ići u pravcu nekog rjšenja, jer za odlaganje nema vremena, smatram da je važno da dobijemo ovakav jedan zakon i ovakvu jednu odluku. S druge strane, objektivno, bez imalo pocjenjivanja Vijeća ministara, ne mislim da je ovaj rok od tri mjeseca od danas dovoljan Vijeću ministara da riješi ovaj problem, ne samo zato što Vijeće ministara nije voljno ili nema rješenja, nego objektivno znamo svi da je Vijeće ministara samo jedan od faktora u ovoj priči, u ovom poslu. Dakle, oni će morati vršiti obimne konsultacije, razgovore i pregovore sa međunrodnim fin. institucijama, ali i sa predstavnicima entiteta, oba entiteta, jer su potraživanja unutarnja. Prema tome, nije u pitanju da ja nemam povjerenja u Vijeće ministara, nego, jednostavno, u pitanju činjenica da sam svjestan obima poslova koji ih čekaju i zato smatram da bi bilo korisno Vijeću ministara, ako ima više roka. Ja mislim da bi bilo dobro ako možemo dobiti tih šest mjeseci. I, zato, zaista podržavam ideju, ako je moguće da se Vijeće ministara odluči oko toga odmah pa da promijeni svoj prijedlog, pa ako mi usvojimo sa šest mjeseci, da idemo na usaglašavanje. Ako iz nekih razloga Vijeće ministara nije u mogućnosti da to uradi, ja predlažem da idemo u proceduru, kako je predložena i da se izjasnimo o ovom zakonu da vodimo raspravu, jer je jako važno da mu damo podršku. Hvala. 9
Hvala lijepo. Postoji potreba da gospodin Kumalić kaže nekoliko rečenica, sad poslije ovih izlaganja.
Bojim se da me niste dobro razumjeli kad sam rekao da pet ekspertnih timova radi već na tome, a MMF više od godinu dana. Što se tiče ovih pojedinih oblika potraživanja, ona su već utvrđena, kao slučaj kod devizne štednje, sporne su ratne štete, jer su entiteti imali različite kriterije prilikom utvrđivanja ratnih šteta i na tom planu je puno urađeno. Međutim, nije funkcionisalo ovo Jvno pravobranilaštvo država nije imala, tako da u raznim sudskim sporovima državu niko nije zastupao i nama se sad dešava da dnevno po tri-četiri sudska naloga idu na izvršenje, gdje, stvarno, objektivno država čak nije ni dužnik, a MMF veže ove rokove i ovu, ovaj je zakon, da budem iskren trebalo prije dva-tri mjeseca donijeti, da bi se ta makro stabilnost zaštitila i ja sam iznenađen kako je ono ovako sporo došao, jer smo mi njega davno pustili u proceduru i ja bih vas molio da on ide po ovom članu 100. i oko roka, da se sa ovim rokom, obzirom da i Predstavnički dom tako usvojio. Ako vi insistirate da rok duži, to je diskutabilno, a procedura da bude ova.
Oprostite, ja sam zaboravio da kažem da je Predstavnički dom ovo usvojio na svojoj sjednici u 18.12. i ja, evo, poslije ovih diskusija, ako smo iscrpili diskusiju, ipak stavljam na glasanje prijedlog da ovaj zakon usvajamo po ovom hitnom postupku. Ko je za? Dakle, jednoglasno. Sad idemo u raspravu o zakonu, o članovima zakona i, evo, stavljam zakon na raspravu. Ima li neko da diskutuje? Nema niko. Stavljam na glasanje zakon da se usvoji. Hvala lijepo. Zakon je usvojen jednoglasno. Ja vas molim, gospodin Jukić se bio spremio da diskutuje ozbiljno, ali kad je ovako divno išlo, onda je odustao i kaže nema potrebe, jer kaže to treba da bude dobro. Ad.4. Izjašnjavanje Doma naroda o zahtjevu za razmatranje Prijedloga zakona o izmjenama i dopunama Zakona o upotrebi i zaštiti naziva BiH Zakon bi trebao da ide po članu 99. Poslovnika Doma naroda. Predlagač je Vijeće ministara. Zastupnički dom je to usvojio. Slažemo li se mi da se vodi rasprava po članu 99. našeg poslovnika? Procedura. 10 Ko je za? Dakle, jednoglasno. Ad.5. Izvještaj Doma naroda, izjašnjavanje Doma naroda o zahtjevu za razmatranje Prijedloga zakona o izmjenama i dopunama Zakona o upravnom postupku, po članu 99. Poslovnika Ko je zato da ovaj zakon usvojimo po članu 99. našeg poslovnika? Hvala. Dakle, jednoglasno. Ad.6. Izjašnjavanje Doma naroda o zahtjevu za razmatranje Prijedloga zakona o proizvodnji i naoružanju vojne opreme, po članu 99. Poslovnika Doma naroda, predlagač Vijeće ministara I, ovo je usvojio onaj dom. Ko je, dakle, zato da usvojimo i ovaj zakon po skraćenom postupku. Da razmatramo po skraćenom postupku. Svi, dakle, jednoglasno. Ad.7. Izjašnjavanje Doma naroda o zahtjevu za razmatranje Prijedloga zakona o izmjenama i dopunama Zakona o službenom glasniku BiH, da ga razmatramo po članu 99. što je i ovaj dom usvojio Ko je zato da i naš dom usvoji da razmatramo ovo po članu 99.? Hvala lijepo. Dakle, jednoglasno. I, obzirom da ovo što je bilo predviđeno kao 8. tačka dnevnog reda, izjašnjavanje Doma naroda o izjašnjavanju Zajedničke komisije oba doma o potpisivanju sporazuma o istovjetnom tekstu Prijedloga zakona o sistemu indirektnog oporezivanja. Ovu tačku nećemo raspavljati. Predlažemo da prekinemo ovu sjednicu i da nastavak imamo u ponedjeljak. Filipoviću, oprostite, šta je komisija kazala.
Poštovane dame i gospodo, gospodo predsjedavajući kolege, Nažalost mi danas ne možemo razmotriti izviješće, jer Komisija za usuglašavanje teksta zakona, Prijedloga zakona o sustavu neizravnog oporezivanja nije još završila svoj posao, najblaže rečeno. Mi smo imali jednu sjednicu u četvrtak, koja je dugo trajala, imali smo sjednicu danas, misleći da ćemo dokrajčiti taj posao kvalitetno. No, mi se nadamo i uložit ćemo dodatne napore, da postignemo konsenzus u Zajedničkoj komisiji oko ovog teksta zakona i jednoglasan je prijedlog Zajedničke komisije da predložimo ovom domu, budući je to danas bilo na dnevnom redu, a budući je zakazana sjednica Zastupničkog doma u ponedjeljak 29. da predložimo ovom domu, da odloži raspravu o izviješću o usuglašavanju teksta, jer ga nismo doveli do kraja i da to bude u ponedjeljak 29.12. Mi smo imali pred sobom zadaću od 18 amandmana, koje je usvojio Zastupnički dom, 8 amandmana koje je usvojio ovaj dom.Usuglasili smo 27 amandmana. Riječ je samo o još jednom amandmanu. Neka to još sazrije kod onih koji drugačije promišljaju. Neka to sazri u cijeloj komisiji da biste dobili jedan zreo prijedlog, kako ovaj zakon ne bi pao. Zbog toga nismo žurili danas s donošenjem konačne odluke o usaglašenosti ovog teksta, jer takav još nismo, nismo takvu atmosferu imali. Hvala lijepo. 11
Zahvaljujem se gospodinu Filipoviću i molim vas, zakazujem nastavak sjednice, ako se slažete da bude to u ponedjeljak u 12 sati 29. kako je ovo Filipović. Ja mislim da je to pristojno vrijeme. Hvala vam lijepo. Sjednica je prekinuta u 12 sati i 45 minuta. 12 Poštovani delegati nastavljamo 16. sjednicu Doma naroda Parlamentarne skupštine Bosne i Hercegovine. Sjednici prisustvuju predstavnici sredstava javnog informiranja. Sve vas lijepo pozdravljam i počinjemo dakle sa nastavkom 16. sjednice Doma naroda Parlamentarne skupštine Bosne i Hercegovine. Na ovom nastavku prisustvuje 14 delegata. Od toga 4 iz bošnjačkog naroda, 5 iz reda hrvatskog naroda, 5 iz reda srpskog naroda. Gospodin Hilmo Neimarlija zbog zdravstvenih razloga je odsutan danas sa ove sjednice. Za nastavak 16. sjednice ostala nam je, jel kako znate jedna tačka dnevnog reda i to 1. Izjašnjavanje Doma naroda o izvještaju Zajedničke komisije oba doma o postizanju sporazuma o istovjetnotnom tekstu Predloga zakona o sistemu indirektnog oporezivanja. Komisija je zasjedala i na klupe vam je podjeljen, da ne čitam molim vas, na klupe vam je podjeljen i izvješće, izvještaj Komisije i ako, ja se nadam da smo svi pročitali ovaj izvještaj i otvaram raspravu vezano za ovaj izvještaj. Mislim da je Komisija sve raspravila i ne vidim razloga za neke diskusije i za neke nove stavove. U ime Komisije, ja se izvinjavam neka izađe izvjestilac. Izvolite, gospodin Osman Brka.
Ja vas pozdravljam, uvaženi predsjedniće, drage kolege, dragi gosti, imam prilično složen zadatak jer je bilo jako mnogo amandmana iz oba doma. Mi smo radili tri dana kada se sveukupno sastavi, radili smo 12 sati. Ja mislim da je ovo jedna Komisija koja je najduže radila što se tiče usaglašavanja nekog zakona u ovom parlamentu. Ali, eto hvala bogu mi smo na kraju ipak usaglasili poslije toliko vremena. Ja ću ovdje vrlo kratko pročitati da je Zajednička komisija oba doma Parlamentarne skupštine Bosne i Hercegovine na sjednicama održanim 18.12.2003. godine, 22.12.2003. i 29.12.2003. godine postigla sporazum o identičnom tekstu Zakona o sastavu neizravnom 13 oporezivanju u Bosni i Hercegovini prihvativši ukupno 13 amandmana koji su postali sastavni dio teksta navedenog zakona. Zajednička komisija oba doma dostavlja Domu naroda i Zastupničkom domu Parlamentarne skupštine Bosne i Hercegovine usaglašene amandmane u formi izvještaja s preporukom da ih domovi prihvate i tako usvoje identičan tekst Prijedloga zakona o neizravnom oporezivanju Bosne i Hercegovine. Jednoglasno usaglašeni amandmani su sljedeći, da ih ja sada ne čitam, ovdje ih je 13. Vi ste ih svi dobili na sto, stim što smo im na kraju donjeli jedan zaključak, jer je najveći spor, vi sami već znate oko centara za, koliko će centara biti u Bosni i Hercegovini za to oporezivanje. Predlog Ministarskog vijeća je bio četiri, to znate. Na Predstavničkom domu bio je amandman da to bude i Brčko koji je usvojen na Predstavničkom domu. Komisija je usaglasila da ostanu četiri ona koja je predložila Ministarsko vijeće, sa zaključkom, evo vi ste i njega dobili, ali ja ću ga ipak pročitati zbog gostiju - Obavezuje se Vijeće ministara Bosne i Hercegovine da u roku od 6 mjeseci od dana stupanja na snagu Zakona o neizravnom oporezivanju razmotri ekonomske pokazatelje o opravdanosti broja regionalnih centara za neizravno oporezivanje, te da u vezi stim izvjesti Parlamentarnu skupštinu Bosne i Hercegovine. Mi smo smatrali da ovaj zaključak treba donjeti da bi mogli jednostavno danas da pristupimo usvajanju Zakona u oba doma Parlamentarne skupštine. Ja vam se zahvaljujem.
Hvala lijepo gospodine Brka. Evo čuli smo izvještaj Komsije. Ja ću sada staviti cjelokupan izvještaj Komisije na glasanje, zajedno sa zaključkom. Mislim da je to dobro i da molim ovaj dom da se izjasni o tome je li za prihvatanje izvještaja Komisije, zajedno sa zaključkom? Ko je za? Hvala vam lijepo. Dakle jednoglasno smo usvojili usaglašeni tekst Zakona o indirektnom oporezivanju. Hvala vam lijepo. E ovim bi trebala biti završena ova skupština, a ja u ime Doma naroda građanim srpske nacionalnosti i našim kolegama iz srpskog naroda želim čestitati prvo Božić, božične praznike, a onda svima nama zajedno i svim narodima čestitam Novu godinu i želim da u miru i dobrom raspoloženju i dobrim željama provedu novogodišnje i božične praznike, te da u narednoj godini imaju puno sreće i zadovoljstva. Hvala vam lijepo. Sjednica je završila sa radom u 12,30 sati.